CELEX: 32020D0951
Language: da
Date: 2020-06-26 00:00:00
Title: Rådets afgørelse (EU) 2020/951 af 26. juni 2020 om indgåelse på Unionens vegne af aftalen om et fælles luftfartsområde mellem Den Europæiske Union og dens medlemsstater og Republikken Moldova

3.7.2020   
               
               
                  DA
               
               
                  Den Europæiske Unions Tidende
               
               
                  L 212/8
               
            
         RÅDETS AFGØRELSE (EU) 2020/951
         af 26. juni 2020
         om indgåelse på Unionens vegne af aftalen om et fælles luftfartsområde mellem Den Europæiske Union og dens medlemsstater og Republikken Moldova
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til Europa-Parlamentets godkendelse (1), og
         ud fra følgende betragtninger:
         
                     (1)
                  
                  
                     Aftalen om et fælles luftfartsområde mellem Den Europæiske Union og dens medlemsstater og Republikken Moldova (2) (»aftalen«) blev undertegnet den 26. juni 2012 med forbehold af dens indgåelse, jf. afgørelse 2012/639/EU vedtaget af Rådet og repræsentanterne for medlemsstaternes regeringer, forsamlet i Rådet (3).
                  
               
                     (2)
                  
                  
                     Aftalen er blevet ratificeret af alle medlemsstater med undtagelse af Republikken Kroatien, der tiltræder aftalen i overensstemmelse med tiltrædelsesakten af 2012. Protokollen om ændring af aftalen om et fælles luftfartsområde mellem Den Europæiske Union og dens medlemsstater og Republikken Moldova for at tage hensyn til Republikken Kroatiens tiltrædelse af Den Europæiske Union (4) blev undertegnet den 22. juli 2015 i overensstemmelse med Rådets afgørelse (EU) 2015/1389 (5).
                  
               
                     (3)
                  
                  
                     Aftalen bør godkendes på Unionens vegne.
                  
               
                     (4)
                  
                  
                     Artikel 4 og 5 i afgørelse 2012/639/EU indeholder bestemmelser om beslutningstagning og repræsentation i forbindelse med forskellige anliggender i aftalen. I lyset af Domstolens dom af 28. april 2015 i sag C-28/12 (6), Kommissionen mod Rådet, bør anvendelsen af disse bestemmelser ophøre. Henset til traktaterne er nye bestemmelser om disse anliggender ikke nødvendige, og bestemmelserne vedrørende meddelelse af oplysninger til Kommissionen i artikel 6 i afgørelse 2012/639/EU er ikke længere nødvendige. Følgelig bør artikel 4, stk. 2-5, og artikel 5 og 6 i afgørelse 2012/639/EU udgå. Afgørelse 2012/639/EU bør derfor ophøre med at finde anvendelse på datoen for nærværendes afgørelses ikrafttræden —
                  
               VEDTAGET DENNE AFGØRELSE:
         
            Artikel 1
            Aftalen om et fælles luftfartsområde mellem Den Europæiske Union og dens medlemsstater og Republikken Moldova godkendes herved på Unionens vegne (7).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i aftalens artikel 29, stk. 1.
         
         
            Artikel 3
            Den holdning, der skal indtages på Unionens vegne, til afgørelser, der skal træffes af Det Fælles Udvalg, jf. aftalens artikel 26, stk. 7, litra a), som vedrører opførelsen af EU-retsakter i aftalens bilag III med forbehold for eventuelle tekniske tilpasninger, udtrykkes af Kommissionen efter forelæggelse for Rådet eller dets forberedende organer til høring, alt efter hvad Rådet beslutter.
         
         
            Artikel 4
            Artikel 4, stk. 2-5, og artikel 5 og 6 i afgørelse 2012/639/EU ophører med at finde anvendelse på datoen for nærværende afgørelses ikrafttræden.
         
         
            Artikel 5
            Denne afgørelse træder i kraft på datoen for vedtagelsen.
         
         
            Udfærdiget i Bruxelles, den 26. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Godkendelse af 17.6.2020 (endnu ikke offentliggjort i EUT).
         
            (2)  EUT L 292 af 20.10.2012, s. 3.
         
            (3)  Afgørelse 2012/639/EU vedtaget af Rådet og repræsentanterne for medlemsstaternes regeringer, forsamlet i Rådet, den 7. juni 2012 om undertegnelse på Unionens vegne og om midlertidig anvendelse af aftalen om et fælles luftfartsområde mellem Den Europæiske Union og dens medlemsstater og Republikken Moldova (EUT L 292 af 20.10.2012, s. 1).
         
            (4)  EUT L 215 af 14.8.2015, s. 3.
         
            (5)  Rådets afgørelse (EU) 2015/1389 af 7. maj 2015 om undertegnelse på Unionens og dens medlemsstaters vegne og om midlertidig anvendelse af en protokol om ændring af aftalen om et fælles luftfartsområde mellem Den Europæiske Union og dens medlemsstater og Republikken Moldova for at tage hensyn til Republikken Kroatiens tiltrædelse af Den Europæiske Union (EUT L 215 af 14.8.2015, s. 1).
         
            (6)  Domstolens dom af 28. april 2015, Kommissionen mod Rådet, sag C-28/12, ECLI:EU:C:2015:282.
         
            (7)  Teksten til aftalen er offentliggjort i EUT L 292 af 20.10.2012, s. 3, sammen med afgørelsen om undertegnelse.